**COMUNICAT**

***Premiile pentru Promovarea Întreprinderilor Europene în România***

Comisia Europeană a lansat “Premiile pentru Promovarea Întreprinderilor Europene”, ediția 2022, care identifică şi recunosc cei mai de succes promotori ai întreprinderii şi antreprenoriatului în Europa, expun cele mai bune politici şi practici antreprenoriale, sporesc conştientizarea valorii adăugate de antreprenoriat, încurajează şi inspiră potenţialii antreprenori.

Prin această iniţiativă, DGGrow (Direcția Generală pentru Piața internă, Industrie, Antreprenoriat și IMM-uri) din cadrul Comisiei Europene, doreşte să răsplătească iniţiativele care facilitează afacerile, în special prin recunoaşterea importanţei antreprenoriatului.

**Premiile pentru promovarea întreprinderilor europene** identifică şi recunosc cei mai de succes promotori ai întreprinderii şi antreprenoriatului în Europa, expun cele mai bune politici şi practici antreprenoriale, sporesc conştientizarea valorii adăugate de antreprenoriat, încurajează şi inspiră potenţialii antreprenori.

Există şase categorii:

* **Promovarea spiritului antreprenorial**

Recunoaşte iniţiativele la nivel naţional, regional sau local, care promovează spiritul antreprenorial, în special în rândul tinerilor şi al femeilor.

* **Investiţii în abilităţile antreprenoriale**

Recunoaște inițiativele la nivel național, regional sau local de îmbunătățire a competențelor antreprenoriale, manageriale și ale angajaților.

* **Îmbunătățirea mediului de afaceri și sprijinirea tranziției digitale**

recunoaște politicile și inițiativele inovatoare la nivel național, regional sau local, care fac ca Europa să fie locul cel mai atractiv pentru demararea unei afaceri, funcționarea, creșterea și extinderea acesteia pe piața unică, simplificarea procedurilor legislative și administrative pentru întreprinderi, punerea în aplicare a principiului „a gândi mai întâi la scară mică” în favoarea întreprinderilor mici și mijlocii și sprijinirea tranziției digitale a întreprinderilor, permițându-le să dezvolte, să comercializeze și să utilizeze tehnologii, produse și servicii digitale de orice fel.

* **Sprijinirea internaţionalizării afacerilor**

Recunoaşte politici şi iniţiative care încurajează la nivel naţional, regional sau local întreprinderea şi în special întreprinderile mici şi mijlocii, pentru a profita în măsură mai mare de oportunităţile oferite de pieţele din cadrul şi din afara Uniunii Europene.

* **Sprijinirea tranziției durabile**

recunoaște politicile și inițiativele de la nivel național, regional sau local care sprijină tranziția durabilă și aspectele de mediu, cum ar fi economia circulară, neutralitatea climatică, energia curată, utilizarea eficientă a resurselor sau biodiversitatea, de exemplu prin dezvoltarea durabilă a competențelor și stabilirea de contacte, precum și prin finanțare.

* **Antreprenoriat responsabil şi global**

Recunoaşte iniţiativele naţionale, regionale sau locale ale autorităţilor sau parteneriatelor publice / private, care promovează responsabilitatea socială în cadrul întreprinderilor de dimensiuni medii. Această categorie va recunoaşte de asemenea eforturile de a promova antreprenoriatul în cadrul grupurilor dezavantajate, cum ar fi şomerii, în special şomerii pe termen lung, imigranţii legali, persoanele cu handicap sau cele din cadrul minorităţilor etnice.

**Marele premiu al juriului** poate fi din orice categorie şi va fi acordat candidatului care prezintă iniţiativa considerată cel mai creativă şi plină de inspiraţie din Europa.

Prin urmare, dacă reprezentaţi o autoritate naţională, regională sau locală sau un parteneriat public-privat, din orice zonă a UE sau ţări asociate Programului COSME şi aţi colaborat la o iniţiativă de succes care a condus la dezvoltarea economiei la nivel naţional, regional sau local, vi se solicită insistent să participaţi!

Există două etape de selecţie; candidaţii vor fi luaţi în considerare pentru Premiile Europene doar prin finalizarea unei selecţii iniţiale, la nivel naţional. Un juriu format din reprezentanţi de înalt nivel va selecta câştigătorii finali, care vor fi anunţaţi cu ocazia ceremoniei de acordare a premiilor, din luna noiembrie 2022.

Manualul operațional 2022, categoriile de premii și formularul de candidatură se găsesc pe site-ul Ministerului Antreprenoriatului și Turismului, [www.imm.gov.ro](http://www.imm.gov.ro), la secțiunea Mediul de Afaceri.

**Termenul de depunere a solicitărilor de către candidaţii din România este de 02.06.2022.**

Coordonatele *Punctului Naţional de Contact* sunt următoarele:

Simona SFETCU,

Consilier Superior

Ministerul Antreprenoriatului și Turismului

Calea Victoriei, nr. 152, sect. 1, CP 010096 București

E-mail: [simona\_sfetcu@imm.gov.ro](mailto:simona_sfetcu@imm.gov.ro)

Pentru informaţii complete despre premii:

[**https://ec.europa.eu/growth/smes/supporting-entrepreneurship/european-enterprise-promotion-awards\_en**](https://eur05.safelinks.protection.outlook.com/?url=https%3A%2F%2Furldefense.com%2Fv3%2F__https%3A%2Feur05.safelinks.protection.outlook.com%2F%3Furl%3Dhttps*3A*2F*2Fec.europa.eu*2Fgrowth*2Fsmes*2Fsupporting-entrepreneurship*2Feuropean-enterprise-promotion-awards_en%26data%3D04*7C01*7C*7Cf9aee053de544fd44d8108d9d9b4b905*7Ca1db6ace56844d098ea25b498ffbdf22*7C0*7C0*7C637780192503661080*7CUnknown*7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0*3D*7C3000%26sdata%3DemMbeRNwRn5DGl6ziG4tGIIOe*2FVD5yAQOr9WUKhnS*2B0*3D%26reserved%3D0__%3BJSUlJSUlJSUlJSUlJSUlJSUlJSUl!!DOxrgLBm!TSq7tv4LtHJr_rdVWPSypSyxJ3YZfZPBR_aZcMgC8rG-CqV6w-ni-Ei2mFAo0TY__DUMOA%24&data=04%7C01%7C%7Cb6b71bffe1354780684a08d9db2ea9b3%7Ca1db6ace56844d098ea25b498ffbdf22%7C0%7C0%7C637781815735226453%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=2tPsc1Br9%2FEpuMVDvvQCtQ2weUDFXeMQqaTjp8kzbwM%3D&reserved=0)